b'\n_START_ARTICLE_\nMe\xc5\xa1anje\n_START_PARAGRAPH_\nMe\xc5\xa1anje je ena va\xc5\xbenej\xc5\xa1ih industrijskih operacij. Uporabimo ga, \xc4\x8de \xc5\xbeelimo v nekem mediju dose\xc4\x8di enotno sestavo, temperaturo ali kako drugo lastnost, ali pa \xc4\x8de \xc5\xbeelimo pospe\xc5\xa1iti snovni oziroma toplotni prenos. Glede na agregatno stanje snovi, ki jih me\xc5\xa1amo med sabo, poznamo ve\xc4\x8d sistemov. V mikroskopskih dimenzijah je me\xc5\xa1anje kapljevin posledica gibanja drobnih delcev kapljevine ali pa difuzije \xc5\xa1e veliko manj\xc5\xa1ih molekul. V makroskopskih razmeraj pa je me\xc5\xa1anje rezultat premikanja ve\xc4\x8djih mas kapljevine v laminarnem ali turbulentnem toku. Pri mehanskem me\xc5\xa1anju kapljevine, s katerim mo\xc4\x8dno skraj\xc5\xa1amo \xc4\x8das me\xc5\xa1anja kot posledico difuzije oziroma naravne konvekcije, moramo z zunajno silo premagati dolo\xc4\x8dene sile oz. napetosti v sami kapljevini. Predvsem vztrajnost in stri\xc5\xbeno napetost.'